## Tehnički propis za cement za betonske konstrukcije

### NN 64/2005 (23.5.2005.), Tehnički propis za cement za betonske konstrukcije

# MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

**1219**

Na temelju članka 16. stavka 2. Zakona o gradnji
(»Narodne novine«, br. 175/03 i 100/04) ministrica
zaštite okoliša, prostornog uređenja i graditeljstva, donosi

## TEHNIČKI PROPIS

### ZA CEMENT ZA BETONSKE KONSTRUKCIJE

Članak 1.

(1) Ovim se Tehničkim propisom, u svrhu
ispunjavanja bitnih zahtjeva za građevinu, propisuju tehnička svojstva i drugi
zahtjevi za cemente koji se ugrađuju u betonske konstrukcije, te način
potvrđivanja sukladnosti cementa s navedenim zahtjevima.

(2) Betonskim konstrukcijama u smislu ovoga
Tehničkog propisa smatraju se sve konstrukcije na koje se odnose priznata
tehnička pravila sadržana u Pravilniku o tehničkim normativima za beton i
armirani beton (»Službeni list«, br. 11/87).

(3) Potvrđivanje sukladnosti cementa u smislu
ovoga Tehničkog propisa obuhvaća radnje ocjenjivanja sukladnosti cementa i
izdavanje certifikata sukladnosti cementa.

Članak 2.

(1) Cement koji se ugrađuje u betonske konstrukcije
mora imati tehnička svojstva i ispunjavati druge zahtjeve određene normama
navedenim u prilogu 1. koji je sastavni dio ovoga Tehničkog propisa, te mora
imati isprave o sukladnosti u skladu s odredbama posebnog propisa kojim se
uređuje ocjenjivanje sukladnosti, isprave o sukladnosti i označavanje građevnih
proizvoda (u daljnjem tekstu: posebni propis).

(2) Potvrđivanje sukladnosti cementa koji se
ugrađuje u betonske konstrukcije provodi se na način određen normama iz stavka
1. ovoga članka, nakon provedbe radnji određenih tim normama.

PRIJELAZNE I ZAVRŠNE
ODREDBE

Članak 3.

(1) U betonsku konstrukciju koja se izvodi prema
građevinskoj dozvoli čiji je sastavni dio glavni projekt izrađen u skladu s
priznatim tehničkim pravilima iz članka 1. stavka 2. ovoga Tehničkog propisa
smije se ugrađivati cement specificiran kao glavni tip CEM I ili CEM II ako ima
odgovarajući razred tlačne čvrstoće.

(2) U betonsku konstrukciju koja se izvodi prema
građevinskoj dozvoli čiji je sastavni dio glavni projekt izrađen u skladu s
priznatim tehničkim pravilima iz članka 1. stavka 2. ovoga Tehničkog propisa
smije se ugrađivati cement specificiran kao glavni tip, CEM III, CEM IV ili CEM
V ako ima odgovarajući razred tlačne čvrstoće, ako je to određeno izvedbenim
projektom, ako je u skladu s tim projektom utvrđeno da je uporabljiv za tu
betonsku konstrukciju uključujući uvjete njezine uporabe i utjecaje okoline, te
ako njegova ugradnja nije zabranjena člankom 4. ovoga Tehničkog propisa.

(3) Odgovarajući razredi tlačne čvrstoće u
smislu stavka 1. i 2. ovoga članka određeni su u usporednoj tablici prikazanoj
u točki 6. priloga 1. ovoga Tehničkog propisa.

Članak 4.

U betonske konstrukcije u kojima postoji
opasnost od korozije armature ne smiju se ugrađivati cementi vrste CEM III/C,
te glavnog tipa CEM IV i CEM V, ako je betonska konstrukcija izložena okolini
sljedećih karakteristika:

1. Opasnost od korozije uzrokovane karbonatizacijom – ako je betonska konstrukcija s armaturom
ili drugim ugrađenim metalom izložena zraku i vlazi:

– vlažna, rjeđe suha,

– umjereno vlažna okolina,

– izmjenično vlažna i suha okolina.

2. Opasnost od korozije uzrokovana kloridima
koji nisu iz mora – ako je betonska konstrukcija koja sadrži armaturu ili drugi
ugrađeni metal u dodiru s vodom koja sadrži kloride, uključujući soli za
odmrzavanje, koji nisu iz mora:

– umjereno vlažna okolina,

– vlažna, rjeđe suha okolina,

– izmjenično vlažna i suha okolina.

3. Opasnost od korozije uzrokovana kloridima iz
morske vode – ako je betonska konstrukcija koja sadrži armaturu ili drugi ugrađe­ni metal u dodiru s kloridima iz morske vode ili
solima iz mora no­šenim zrakom:

– betonska konstrukcija izložena solima iz
zraka, ali ne u izrav­nom
dodiru s morskom vodom,

– betonska konstrukcija stalno uronjena,

– betonska konstrukcija u zoni plime i oseke i
zoni zapljuskivanja.

Članak 5.

(1) Danom stupanja na snagu ovoga Tehničkog
propisa prestaju se primjenjivati priznata tehnička pravila sadržana u Naredbi o
obveznom atestiranju cementa (»Službeni list« 34/85 i 67/86) koja se odnose na
cemente namijenjene ugradnji u betonske konstrukcije, a koji su specificirani
prema ovom Tehničkom propisu.

(2) Postupci izdavanja svjedodžbi o ispitivanju
cementa prema priznatim tehničkim pravilima iz stavka 1. ovoga članka započeti
do 31. prosinca 2005. godine dovršit će se prema tim tehničkim pravilima.

(3) Svjedodžbe o ispitivanju cementa izdane
prema priznatim tehničkim pravilima iz stavka 1. ovoga članka priznaju se kao dokaz
uporabljivosti cementa do datuma važenja koji je u njima određen.

(4) Na temelju glavnog projekta u kojem je
cement namijenjen ugradnji u betonsku konstrukciju specificiran prema priznatim
tehničkim pravilima može se izdati građevinska dozvola, ako je zahtjev za
izdavanje te dozvole zajedno s glavnim projektom podnesen do 31. prosinca 2005.
godine.

Članak 6.

Ovaj
tehnički propis stupa na snagu danom objave u »Narod­nim
novinama«.

Klasa:
360-01/05-04/06

Urbroj: 531-01-05-1

Zagreb,
19. svibnja 2005.

Ministrica

**Marina Matulović Dropulić, dipl. ing. arh**., v. r.

PRILOG 1.

TEHNIČKA SVOJSTVA I
DRUGI ZAHTJEVI ZA CEMENT, TE NAČIN POTVRĐIVANJA SUKLADNOSTI

*1. Područje primjene*

1.1. Tehnička svojstva i drugi zahtjevi, te
potvrđivanje suklad­nosti
cementa određuje se odnosno provodi, ovisno o vrsti cementa, prema normama: HRN
EN 197-1:2003 Cement – 1. dio: Sastav, specifikacije i kriteriji sukladnosti
cemenata opće namjene; nHRN EN 197-1prA1:2004 Cement
– 1. dio: Sastav, specifikacije i kriteriji sukladnosti cemenata opće namjene;
HRN EN 197-4:2004 Cement – 4. dio: Sastav, specifikacije i kriteriji
sukladnosti cemenata sa zgurom niske početne čvrstoće; HRN B.C1.015:1982 Aluminatni cement, HRN 14216: 2004 Cement – Sastav,
specifikacije i kriteriji sukladnosti specijalnih cemenata vrlo niske topline hidratacije, HRN EN 197-2:2004 Cement – 2. dio: Vrednovanje
sukladnosti, HRN CR 14245:2004 Vodič za primjenu EN 197-2 »Vrednovanje
sukladnosti«, normama na koje one upućuju i odredbama ovoga Tehničkog propisa,
te u skladu s odredbama posebnog propisa.

1.2. Cement u smislu točke 1.1. obuhvaća vrste
cementa iz točke 2.1.2., proizveden u tvornici cementa ili otpremljen iz
distribucijskih centara.

1.3. Odredbe ovog Priloga ne odnose se na
zidarski cement i hidraulična veziva za ceste.

*2.Specificirana
svojstva, potvrđivanje sukladnosti i označavanje*

2.1.
Specificirana svojstva

2.1.1. Tehnička svojstva cementa ovisno o vrsti
cementa, moraju ispunjavati opće i posebne zahtjeve bitne za krajnju namjenu u
betonu i moraju biti specificirana prema normama HRN EN 197-1, HRN EN
197-1prA1, HRN EN 197-4, HRN B.C1.015 ili HRN EN 14216.

2.1.2. Vrste cementa su:

a) cement opće namjene,

b) cement sa zgurom niskih početnih čvrstoća,

c) cement opće namjene niske topline hidratacije,

d) posebni cement vrlo niskih toplina hidratacije,

e) bijeli cement,

f) sulfatno otporni
cement,

g) aluminatni cement.

2.1.3. Cementi iz točke 2.1.2. podtočke od a) do d) ovoga Priloga moraju se specificirati
prema vrstama iz norme HRN EN 197-1.

2.1.4. Tehnička svojstva cementa iz točke 2.1.2.
podtočke e) ovoga Priloga moraju se specificirati
prema normi HRN EN 197-1 za vrstu CEM I, a granična vrijednost bjeline i načina
kontrole bjeline uvjetuju se u projektu betonske konstrukcije.

2.1.5. Tehnička svojstva cementa iz točke 2.1.2.
podtočke f) moraju se specificirati prema normi HRN
EN 197-1 za vrstu CEM I, CEM III/B ili CEM III/C uz dodatni izračun sadržaja
C3A. Gornja karakteristična vrijednost sadržaja C3A mora biti manja ili jednaka
3,5%, a pojedinačna vrijednost sadržaja C3A mora biti manja ili jednaka 4,0%.

2.1.6. Sadržaj C3A iz točke 2.1.5
ovoga Priloga izračunava se prema izrazima:

C3A(cement) = C3A(klinker) × udio klinkera u
cementu

C3A(klinker)
= 2,65 Al2O3 – 1,69 Fe2O3

pri čemu se sadržaj Al2O3
i Fe2O3 određuje prema HRN EN 196-2.

2.1.7. Tehnička svojstva cementa iz točke 2.1.2.
podtočke g) ovoga Priloga moraju se specificirati
prema normi HRN B.C1.015, normama na koje ta norma upućuje i odredbama ovog
Priloga.

2.2. Potvrđivanje sukladnosti

2.2.1. Potvrđivanje sukladnosti cementa iz točke
2.1.2. podtočke od a) do d) ovoga Priloga provodi se,
ovisno o vrsti cementa, prema odredbama Dodatka ZA norme HRN EN 197-1 i norme
HRN EN 197-2, te odredbama ovoga Priloga i posebnog propisa.

2.2.2. Potvrđivanje sukladnosti cementa iz točke
2.1.2. podtoč­ke e) i f)
ovoga Priloga provodi se prema točkama 2.2.1.; 2.2.2.1. i 2.2.2.2. ovoga
Priloga, te odredbama ovoga Priloga i posebnog propisa.

2.2.2.1. Potvrđivanje sukladnosti cementa iz
točke 2.1.1. podtočke e) ovoga Priloga provodi se
prema odredbama Dodatka ZA norme HRN EN 197-1 za vrstu CEM I, te odredbama
ovoga Priloga i posebnog propisa, a način kontrole bjeline i granične
vrijednosti bjeline ugovaraju se s proizvođačem.

2.2.2.2. Potvrđivanje sukladnosti cementa iz
točke 2.1.2. podtočke f) ovoga Priloga provodi se
prema odredbama Dodatka ZA norme HRN EN 197-1 za vrstu CEM I, CEM III/B ili CEM
III/C i norme HRN EN 197-2, odredbama ovoga Priloga i posebnog propisa.
Dodatno, za navedeni cement ispituje se sadržaj C3A, pri čemu je
minimalna učestalost ispitivanja sadržaja C3A dva tjedno u kontroli
rutinske proizvodnje (rutinska situacija), četiri tjedno za početno razdoblje
proizvodnje i jedan tjedno za distribucijski centar, a postupak statističke
procjene provodi se prema obilježjima, odgovarajućom primjenom norme HRN EN
197-1, obzirom na rezultate ispitivanja sadržaja C3A.

2.2.3. Potvrđivanje sukladnosti cementa iz točke
2.1.2. podtočke g) ovoga Priloga provodi se
odgovarajućom primjenom norme HRN EN 197-2 i prema odredbama ovoga Priloga i
posebnog propisa. Ocjenjivanje sukladnosti svojstava provodi se u skladu s
normom HRN EN 197-1 po varijablama (čvrstoće) i obilježjima i/ili varijablama
(netopivi ostatak, sadržaj Al2O3, omjer Al2O3/CaO,
gustoća, finoća i vrijeme vezivanja). Minimalni broj ispitivanja navedenih
svojstava je dva tjedno u kontroli rutinske proizvodnje (rutinska situacija),
četiri tjedno za početno razdoblje proizvodnje i jedan tjedno za distribucijski
centar.

2.3. Označavanje

2.3.1. Cementi iz točke 2.1.2. podtočke od a) do d) ovoga Priloga označavaju se u projektu
betonske konstrukcije, na otpremnici i na vrećama prema normi HRN EN 197-1, HRN
EN 197-1 pr A1, HRN EN 197-4 ili HRN HRN EN 14216.
Oznaka mora obvezno sadržavati upućivanje na tu normu, a u skladu s posebnim
propisom.

2.3.2. Cement iz točke 2.1.2. podtočke e) ovoga Priloga označava se na način propisan
točkom 2.3.1. ovoga Priloga, s time da iza oznake glavnog tipa i razreda
čvrstoće mora imati i oznaku »bijeli«.

2.3.3. Cement iz točke 2.1.2. podtočke f) ovoga Priloga označava se na način propisan
točkom 2.3.1. ovoga Priloga, s time da iza oznake glavnog tipa i razreda
čvrstoće mora imati i oznaku »SR«.

2.3.4. Cement iz točke 2.1.2. podtočke g) ovoga Priloga označava se u projektu betonske
konstrukcije, na otpremnici i na vrećama tako da ispred oznake razreda čvrstoće
nosi oznaku »CAC«.

*3.
Ispitivanje*

3.1. Ispitivanje svojstava cementa, ovisno o
vrsti cementa, provodi se prema normama HRN EN 197-1, HRN EN 197-1 prA1, HRN EN
197-4, ili HRN EN 14216.

3.2. Uzimanje i priprema uzoraka cementa za
ispitivanje provodi se prema normi HRN EN 196-7.

*4.
Statistička obrada*

4.1. Broj i učestalost uzimanja uzoraka
potrebnih za statističku obradu za proizvođača određen je normom HRN EN 197-1,
a za distribucijske centre normom HRN EN 197-2.

4.2. Statistička obrada provodi se ovisno o
vrsti cementa:

– za cemente opće namjene prema normi HRN EN
197-1,

– za cemente opće namjene niske topline hidratacije prema normi HRN EN 197-1prA1,

– za cement sa zgurom niskih početnih čvrstoća
prema normi HRN EN 197-4,

– za cemente vrlo niske topline hidratacije prema normi HRN EN 14216,

– za sulfatnootporni
cement prema normi HRN EN 197-1, s time da se postupak statističke procjene
sadržaja C3A provodi prema točki 2.2.2.2. ovoga Priloga,

– za aluminatni cement
odgovarajućom primjenom norme HRN EN 197-1, s time da se postupak statističke
procjene provodi po varijablama i/ili obilježjima za svojstva navedena u točki
2.2.3. ovog Priloga.

*5.
Održavanje svojstava*

5.1. Proizvođač i distributer cementa te
proizvođač betona dužni su poduzeti odgovarajuće mjere u cilju održavanja
svojstava cementa tijekom prijevoza, pretovara i skladištenja prema normi HRN
EN 197-2.

*6.Cement
za primjenu u betonu betonskih konstrukcija koje se izvode prema priznatim
tehničkim pravilima*

Usporedna
tablica

|  |  |  |  |  |  |  |  |
| --- | --- | --- | --- | --- | --- | --- | --- |
| Klasa cementa prema  HRN B.C1.011 | 25 | 35S | 35B | 45S | 45B | 55 | 55 |
| Razred tlačne čvrstoće  prema HRN EN 197-1 | – | 32,5N | 32,5R | 42,5N | 42,5R | 52,5N | 52,5R |

*7. Popis norma*

7.1.
Norme za cement

HRN CR 14245:2004 Vodič za primjenu EN 197-2 »Vrednovanje sukladnosti«

HRN EN 197-1:2003  Cement – 1. dio: Sastav, specifikacije i kriteriji sukladnosti
cemenata opće namjene

nHRN EN 197-1:2004pr A1   Cement – 1. dio:
Sastav, specifikacije i kriteriji sukladnosti cemenata za opće namjene

HRN EN 197-2:2004  Cement – 2. dio: Vrednovanje sukladnosti

HRN EN 197-4:2004  Cement – 4. dio: Sastav, specifikacije i kriteriji sukladnosti
cemenata sa zgurom niske početne čvrstoće

HRN EN 14216:2004 Cement – Sastav, specifikacije i kriteriji sukladnosti specijalnih
cemenata vrlo niske topline hidratacije

HRN B.C1.015: 1982 Aluminatni cement

7.2. Ostale norme

HRN EN 196-1          Metode
ispitivanja cementa – 1. dio: Određivanje čvrstoća

HRN EN 196-2          Metode
ispitivanja cementa – 2. dio: Kemijska analiza cementa

HRN EN 196-21        Metode
ispitivanja cementa – 21. dio: Određivanje udjela klorida ugljičnog dioksida i alkalija

                                   u
cementu

HRN EN 196-3          Metode
ispitivanja cementa – 3. dio: Određivanje vremena vezivanja i postojanosti
volumena

                                   u
cementu

nHRN EN 196-4         Metode ispitivanja cementa – 4. dio:
Kvantitativno određivanje konstituenata

HRN EN 196-5          Metode
ispitivanja cementa – 5. dio: Ispitivanje pucolaniteta
za pucolanske cemente

HRN EN 196-6          Metode
ispitivanja cementa – 6. dio: Određivanje finoće

HRN EN 196-7          Metode
ispitivanja cementa – Metode uzorkovanja i priprema uzoraka cementa

nHRN EN 196-8         Metode ispitivanja cementa – 8. dio:
Toplina hidratacije – Metoda otapanja

nHRN EN 196-9         Metode ispitivanja cementa – 9. dio:
Toplina hidratacije – Semiadiabatska
metoda

nHRN EN 13639        Određivanje ukupnog organskog ugljika u vap­nencu

HRN CR 12793          Mjerenje
dubine karbonatizacije očvrslog
betona

nHRN 12390-9           Ispitivanje očvrslog
betona – 9. dio: Otpornost na smrzavanje – odmrzavanje – Ljuštenje

HRN EN 933-9          Ispitivanje
geometrijskih svojstava agregata – Metilen plavo test

HRN EN 451-1          Metode
ispitivanja letećeg pepela – 1. dio: Određivanje slobodnoga kalcijevog oksida

ISO 2854                    Statistička interpretacija podataka
– Tehnike procjene i testovi koji se odnose na arit­metičke

                                   sredine
i varijance

HRN ISO 9277           Određivanje
specifične površine krutina adsorpcijom plina pomoću
BET metode

HRN EN 12878          Pigmenti
za bojenje građevinskih materijala na bazi vapna i/ili cementa

Ostalo, NN 64/2005-1219